iDOC 763

משרד החוץ

היועץ לעניניס מיוחדים

שר החוץ

כ'ט בתמוז תש'י

14 ביולי 1950

אין כל ספק שבענין הסריקה האחרונה באבו גוש קבלה הממשלה אזהרה מהצבור אשר ראוי לה לתת דעתה עליה

עם כל ההצדקה ההגיונית והענינית למעשה הסריקה הסיטונית, לרבות נשים וילדים, עובדה היא שגירוש בכח הזרוע של נשים וילדים מסעיר את רוח הצבור ומטריד את מצפונו, לאורך ימים לא יסבול הצבור אמצעים כאלה ומוטב לדעת זאת מראש, אם תישנינה סריקות כגון זו של אבו גוש, סוף שתראה הממשלה את עצסה אנוסה לחדול מהן תחת לחץ דעת הקהל מבפנים ואם כן הדבר יש לכלכל את המערכה נגד המסתננים בדדכים שלא יובילו לידי התקוממות דעת הציבור נגד הממשלה ולידי הכרח בנסיגה,

יש להטות אוזן קשבת לריסון הרם שנשמע בשירות הקואליציה בכנסת בשעת הויכוח וההצבעה באותה שאלה וכן אין לזלזל במאמרים שהופיעו בעתונות (״הארץ״) ואולי בייחוד במכתבים של אנשי שירה (״הדור״). כל אלה משמשים אות נאמן להלך הרוח האמיתי של הצבור,

אחת משתים: או עלינו לשכנע את הצבור כי אין מנוס מאסצעים כאלה או עלינו למשוך ידינו מהם. להמשיך בהם מבלי שישתכנע הצבור בהכרחיותם לא נוכל, חוששני שהפעם לא הצלחנו לשכנע וספק אם נצליח בעתיד.

יש להעיר, כי עצם העובדה של גלוי רגישות מוסרית בצבור יש בה חיוב רב ומובטחני שאיש מאתנו לא היה רוצה לראות בצבורנו קהות-חושים גמורה לגבי בעיות אנושיות כאלו.

בכלל, יש לדעתי לבחון מחדש את טכסיסי המלחמה נגד הסתננות לאור הנסיון של מעשה אבו גוש.

עולות על הדעת שתי אפשרויות:

1) לא להשהות פעולה נמרצת נגד המסתננים שהצליחו לחדור ולהתיישב מתוך המחנה להצטברות מספר ניכר שיצדיק תגובה רבתי - אלא לערוך סריקות תכופות ולו גם בהיקף מצומצם. אחד הדברים בענין אבו גוש שהציבור התקשה בעיכולם היה משך זמן שבתם של הסמתננים בכפר - כפי שמודיעים, עד שנה ומעלה.

2) לא לגרש בכוח נשים וילדים, אלא רק גברים מבוגרים, אם נבון הדבר שאחת מתחבולות ההטתנגות היא לשלוח נשים וילדים תחילה על מנה שיקנו שביתה בכפר ובעקבותיהת יבואו הבעלים והבנות. הרי במדה שנצליח לגרש את הגברים, סוף שיחזירו בעצמם את משפחותיהם כי אין כוונתם לחיות בפרישות מהן.

יש לתת את הדעת בלי דחוי על הבעיה הזאת. נגע ההסתננות לא במהרה יחוסל וראוי לנו לחשב ולבחון מחדש את טכסיסינוו לאור כל נסיון ונסיון.

סש/ר ג